РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 18

от заседание на Комисия ”Професионална квалификация и 
информационни технологии”,
проведено на  03.07.2018 г.

Днес, 03.07.2018 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА-отсъства
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Светослав Неделчев - началник отдел „ИОВСС“.

	1.ОТНОСНО: Писмо от Политическо движение Социалдемократи, препратено от Министерство на правосъдието.

Комисия “Професионална квалификация и
информационни технологии”
Р Е Ш И :

	1.1. Изпраща писмото от Политическо движение Социалдемократи на председателя на Софийски градски съд, който е компетентен да отговори на посочените въпроси.
	1.2. Комисията да бъде уведомена за отговора на председателя на Софийски градски съд.

	2.ОТНОСНО: Писмо от Софийски градски съд относно изпълнение по договор, сключен 22.06.1999 г.
	След като обсъди подлежащата на обработка и публикуване в регистъра на политическите партии информация, в съответствие с чл. 17 от Закона за политическите партии, и нейния обем, 

Комисия “Професионална квалификация и
информационни технологии”
Р Е Ш И :

2.1. Указва на председателя на Софийски градски съд в едномесечен срок да изпълни задълженията си по осигуряване на публичност на регистъра на политическите партии, в изпълнение на чл. 15 от Закона за политическите партии, за което да уведоми комисията.
2.2. Решението да се изпрати на председателя на Софийски градски съд, за сведение и изпълнение.

3.ОТНОСНО: Писмо от председателя на Районен съд гр. Бургас относно необходимостта от уеднаквяване приложението на разпоредбата на чл. 61, ал. 2 от ГПК. /Извлечение от заседание на Комисия по правни и институционални въпроси към Пленума на ВСС по пр. № 18/18.06.2018 г./

Комисия “Професионална квалификация и
информационни технологии”
Р Е Ш И :

3.1. Да се изпрати запитване до председателите на Върховен касационен съд и Върховен административен съд, и на Главния прокурор на Република България, относно изготвянето на техни указания за уеднаквяване приложението на разпоредбата на чл. 61, ал. 2 от ГПК, с оглед и на изпратеното до тях писмо от Комисията по правни и институционални въпроси към Пленума на ВСС.

4.ОТНОСНО: Искане от и.ф. председател на Специализиран наказателен съд за осигуряване на средства за закупуване на 6 броя компютърни конфигурации, 6 броя ОЕМ лицензи за операционна система и 1 брой лазерен принтер.
				
Комисия “Професионална квалификация и
информационни технологии”
Р Е Ш И :

4.1. Искането от и.ф. председател на Специализиран наказателен съд за осигуряване на средства за закупуване на 6 броя компютърни конфигурации в размер на 5148.00 лв. с ДДС, 6 броя оем лицензи за операционна система в размер на 1656.00 лв. с ДДС и 1 брой лазерен принтер в размер на 834,00 лв. с ДДС е целесъобразно.
4.2. Изпраща решението по т. 4.1 ведно с мотивиран доклад на Комисия „Бюджет и финанси" към Пленума на ВСС, по компетентност.

5.ОТНОСНО: Искане от председателя на Районен съд гр. Малко Търново за осигуряване на средства за закупуване на 2 броя компютърни конфигурации.

Комисия “Професионална квалификация и
информационни технологии”
Р Е Ш И :

5.1. Искането от председателя на Районен съд гр. Малко Търново за осигуряване на средства за закупуване на 2 броя компютърни конфигурации  в общ размер на 1600.00 лв. с ДДС е целесъобразно.
5.2. Изпраща решението по т. 5.1 ведно с мотивиран доклад на Комисия „Бюджет и финанси" към Пленума на ВСС, по компетентност.

6.ОТНОСНО: Искане от председателя на Районен съд гр. Тервел за осигуряване на средства за закупуване на 3 броя МФУ /2 броя МФУ от нисък клас и 1 брой МФУ от висок клас/.
	
Комисия “Професионална квалификация и
информационни технологии”
Р Е Ш И :

6.1. Искането от председателя на Районен съд гр. Тервел за осигуряване на средства за закупуване на 1 брой много - функционално устройство от нисък клас в размер на 249,00 лв. с ДДС и на 1 брой много - функционално устройство от висок клас в размер на 739.00 лв. с ДДС е целесъобразно.
6.2. Изпраща решението по т. 6.1 ведно с мотивиран доклад на Комисия „Бюджет и финанси" към Пленума на ВСС, по компетентност.
6.3. Изпраща решението на комисията на председателя на Районен съд гр. Тервел, за сведение.
6.4. Да се уведомят административните ръководители, при искания за отпускане на техника, освен справката за наличната техника по образец, неделима част от Правилата, да бъде включена и справка за броя на залите в съда.

7.ОТНОСНО: Искане от председателя на Районен съд гр. Оряхово за осигуряване на средства за закупуване на модул към JES.

Комисия “Професионална квалификация и
информационни технологии”
Р Е Ш И :

7.1. Отлага искането от председателя на Районен съд гр. Оряхово за осигуряване на средства за закупуване на модул към ПП “JES” - „Електронни справки към НОИ“, съгласно решение на К“ПКИТ“ по протокол №16/12.06.2018г.
7.2. Изпраща решението на председателя на Районен съд гр. Оряхово, за сведение.

8.ОТНОСНО: Искане от председателя на Административен съд гр. Видин за осигуряване на средства за закупуване на 1 брой сървър от нисък клас.

Комисия “Професионална квалификация и
информационни технологии”
Р Е Ш И :

8.1. Искането от председателя на Административен съд гр. Видин за осигуряване на средства за закупуване на 1 брой сървър от нисък клас в размер на 4722,00 лв. с ДДС е целесъобразно.
8.2. Изпраща решението по т. 8.1 ведно с мотивиран доклад на Комисия „Бюджет и финанси“ към Пленума на ВСС, по компетентност.

9.ОТНОСНО: Писмо от Главния секретар на АГП за включване на допълнителен експерт в екипа по проект „Electronic Xchange of e-Evidences with e-CODEX (EXEC)“.

Комисия “Професионална квалификация и
информационни технологии”
Р Е Ш И :

9.1. Одобрява включването на Илия Дюлгеров, началник отдел „Информационно обслужване“, дирекция „ИОТ“ при АГП, като допълнителен експерт в екип по проект „Electronic Xchange of e-Evidences with e-CODEX (EXEC)“.
9.2. Да се изпрати на координатора на проекта името и автобиографията на допълнително включения експерт.
9.3. Изпраща решението по т. 9.1 на Комисия „Бюджет и финанси“ към Пленума на ВСС, за сведение.

10.ОТНОСНО: Информация по проект Ме-CODEX.

Комисия “Професионална квалификация и
информационни технологии”
Р Е Ш И :

10.1. Приема за сведение информацията по проект Ме-CODEX.

11.ОТНОСНО: Искане от председателя на Районен съд гр. Горна Оряховица за осигуряване на средства за закупуване на 7 бр. UPS.
Искането е за подмяна на дефектирали UPS-и, обезпечаващи компютърните конфигурации в съдебните зали на съда.  Районен съд - Горна Оряховица разполага със седем съдебни зали. 

Комисия “Професионална квалификация и
информационни технологии”
Р Е Ш И :

11.1. Искането от председателя на Районен съд гр. Горна Оряховица за осигуряване на средства за закупуване на 7 бр. UPS на стойност 833,00 лв. с ДДС е целесъобразно.
11.2. Изпраща решението по т. 11.1 на Комисия „Бюджет и финанси“ към Пленума на ВСС, по компетентност.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:  /п/

КАЛИНА ЧАПКЪНОВА